পুতিন ভারত সফরের আগে মার্কিন শুল্ক নিয়ে কী বলল রাশিয়া?

ওয়েব ডেস্ক : ভারত সফরে আসছেন রাশিয়ার প্রেসিডেন্ট ভ্লাদিমির পুতিন (Vladimir Putin)। সেই সফরের আগেই ভারতের উপর আমেরিকার শুল্ক চাপানো নিয়ে মুখ খুললেন রাশিয়ার মুখপাত্র দিমিত্রি পেসকভ (Dmitry Peskov)। ভারতের (India) উপর আমেরিকা (America) যে শুল্ক চাপিয়েছে তা নিয়ে আমরা অবগত। তবে ওয়াশিংটন ও ভারতের মধ্যেকার দ্বিপাক্ষিক সম্পর্কে আমরা কোনও হস্তক্ষেপ করব না বলে জানিয়েছেন তিনি।

পেসকভ বলেছেন, ভারত সনসময় নিজেদের জাতীয় স্বার্থকে প্রাধান্য দিয়ে এসেছে। তার জন্য আমরা নয়াদিল্লির প্রশংসা করে আসছি। তবে সাম্প্রতিক সময় রাশিয়া থেকে তেল কেনা নিয়ে ভারতের উপর চাপ সৃষ্টি করেছে আমেরিকা। কিন্তু তাদের দ্বিপাক্ষিক সম্পর্কে আমরা কোনও রকম হস্তক্ষেপ করব না বলে জানিয়েছেন তিনি।

আরও খবর : IPL মিনি-নিলামে ১৩৫৫ ক্রিকেটার! কাদের জন্য দর হাঁকাবে KKR?

এর পাশাপাশি তিনি বলেন, আমেরিকার (America) এমন চাপের কারণে ভারত-রাশিয়ার সম্পর্ক খারাপ হতে পারে। তা নিয়ে আমরা সতর্ক রয়েছি। তবে ভারত-রাশিয়ার সম্পর্কের মাঝে কোনও তৃতীয় পক্ষের হস্তক্ষেপ চান না বলেই জানিয়েছেন রাশিয়ার মুখপাত্র দিমিত্রি পেসকভ।

প্রসঙ্গত, ভারতের উপর দু’দফায় শুল্ক (Tariffs) চাপিয়েছে আমেরিকা। মোট ৫০ শতাংশ শুল্ক চাপানো হয়েছে। প্রথম ২৫ শতাংশ চাপানো হয়েছিল বাণিজ্য চুক্তি না হওয়ার কারণে। দ্বিতীয় ২৫ শতাংশ চাপানো হয়েছে রুশ তেল কেনার জন্য। এর প্রভাব পড়েছে ভারতীয় বাজারে। এর কারণে পোশাক থেকে শুরু করে চিংড়ি রফতানির ক্ষেত্রেও প্রভাব পড়েছে। এবার এই শুল্ক নিয়ে মুখ খুলল রাশিয়া।

দেখুন অন্য খবর :